Taalgebruik: emigreer, immigreerArgieffoto (Foto: NilsW/Pixabay) Gebruikers van Afrikaans maak soms ŉ fout wanneer hulle van emigrasie of immigrasie wil praat. emigreer jou land verlaat om in ’n ander land te gaan woon Jong lande met ‘n tekort aan mannekrag help werkers uit die oorbevolkte lande van Europa om te emigreer. Na die ontdekking van goud in Transvaal het geluksoekers uit alle dele van die wêreld daarheen geëmigreer. immigreer van ’n ander land kom om jou permanent in ’n land te vestig Elke jaar immigreer vreemdelinge na ons land. Baie geïmmigreerde Duitsers woon in hierdie distrik. Immigrerende vreemdelinge het baie taalmoeilikhede.